**J E G Y Z Ő K Ö N Y V**

amely készült a Jogi, Igazgatási és Közbiztonsági Bizottság 2017. július 3-án 16.00 órai kezdettel - Budapest Főváros XX. kerület Pesterzsébeti Polgármesteri Hivatal (1201 Bp. Kossuth Lajos tér I. em. 63-64. Díszterem) hivatalos helyiségében – megtartott, **nyilvános** üléséről.

**Jelen vannak:** Mach Péter alelnök

Gémesi Emese tag

Karakas János tag

Komoróczy László tag

Kristyánné Aknai Erzsébet tag

Rovó László tag

Subicz István bizottsági titkár helyett Bardóczi Zsoltné testületi referens

**Távol van:** Rostagni Attila elnök.

**Állandó meghívottak közül jelen vannak:** dr. Demjanovich Orsolya jegyző, Kócziánné dr. Pohl Mónika aljegyző, Kovács Eszter alpolgármester.

**Előterjesztők közül jelen vannak:** Kovács András szervezési osztályvezető, dr. Serfőző Anikó jogi osztályvezető-helyettes, Jónás Péter rendvédelmi osztályvezető-helyettes, dr. Jankovich Béla ügyvéd, Szászvárosi Zsolt a polgárőrség elnöke

**Mach Péter:** Köszönti a megjelenteket. Megnyitja az ülést. Megállapítja, hogy a Bizottság 7 megválasztott tagjából 6 fő van jelen, a Bizottság határozatképes. A kiküldött meghívóhoz képest egy új napirendi pont érkezett, a Pesterzsébeti Civil Mozgalom névhasználati kérelme. Ezzel kapcsolatosan azt az információt kapta, hogy a mai ülésen az egyesület részéről nem jelent meg senki. Az anyagot viszonylag rövidnek tartja, ezért javasolja, hogy ezt a mai napon ne tárgyalja meg a bizottság. A szeptemberi ülésen térjenek vissza erre az anyagra, amennyiben ez jogilag lehetséges.

**Kovács András:** Az egyesület minél gyorsabban szeretne választ kapni a kérelmére.

**Mach Péter:** Megkérdezi a bizottság tagjait, hogy van-e valamilyen javaslatuk, észrevételük a napirendi ponttal kapcsolatosan?

**Gémesi Emese:** Nem látja akadályát, hogy a névhasználathoz az engedélyt megadják, hiszen a „netes” megjelenéshez már rendelkeznek engedéllyel. Igaz, hogy bejegyzés alatt állnak, de úgy gondolja, hogy végre egy szervezet, amely szabályosan szeretne eljárni. Személy szerint nem halogatná a döntést.

**Mach Péter:** Elfogadja a javaslatot, de a napirendi pont keretén belül elmondja majd a személyes észrevételét. Javasolja a „Pesterzsébeti Civil Mozgalom névhasználati kérelme” című előterjesztés napirendre vételét. Mivel ezt a napirendet zárt ülésen javasolt tárgyalni, ezért kéri, hogy a zárt ülésen tárgyalt napirendi pontok keretében harmadik napirendi pontként tárgyalja meg a bizottság az előterjesztést.

Szavazásra teszi fel a „Pesterzsébeti Civil Mozgalom névhasználati kérelme” című előterjesztés napirendre vételének elfogadását.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadta.

Szavazásra teszi fel annak elfogadását, hogy a Pesterzsébeti Civil Mozgalom névhasználati kérelme” című előterjesztést zárt ülés keretében, harmadik napirendi pontként tárgyalja meg a bizottság.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadta.

Szavazásra teszi fel az egész módosított napirend elfogadását.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadta.

**44/2017. (VII. 3.) JIKB. sz. határozat**

A Jogi, Igazgatási és Közbiztonsági Bizottság

2017. július 3-ai ülésének napirendjét az alábbiak szerint fogadja el:

1. Beszámoló az önkormányzat vagyonát érintő peres és nem peres ügyekről (2017. I. félév) - Zárt ülés!

Beszámoló a DUNA-ÁG INVEST Kft. “FA” ügyéről – Zárt ülés!

Pesterzsébeti Civil Mozgalom névhasználati kérelme – Zárt ülés!

1. Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására
2. Beszámoló a Pesterzsébeti Polgárőrség 2017. I. félévi tevékenységéről
3. Tájékoztató a Rendvédelmi Osztály elmúlt időszakban végzett tevékenységéről
4. Egyebek

**Mach Péter:** Rostagni Attila bizottsági elnök a mai ülésen nem tud részt venni, távolmaradását előre jelezte, így szükséges a mai ülésen jegyzőkönyv hitelesítőt választani. Jegyzőkönyv hitelesítőnek Gémesi Emese képviselőt, a bizottság tagját javasolja. Megállapítja, hogy más javaslat nem hangzik el.

Szavazásra teszi fel a elhangzott javaslatának elfogadását, amely szerint a mai ülésen jegyzőkönyv hitelesítőnek Gémesi Emese képviselőt választja meg a bizttság.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadta azt.

**45/2017. (VII. 3.) JIKB. sz. határozat**

A Jogi, Igazgatási és Közbiztonsági Bizottság

2017. július 3-ai ülésén jegyzőkönyv hitelesítőnek Gémesi Emese képviselőt választja meg.

**Mach Péter:** A” Beszámoló az önkormányzat vagyonát érintő peres és nem peres ügyekről (2017. I. félév)”, a „Beszámoló a DUNA-ÁG INVEST Kft. “FA” ügyéről”, valamint a “Pesterzsébeti Civil Mozgalom névhasználati kérelme” című napirendek megtárgyalása idejére zárt ülést rendel el.

**Z Á R T Ü L É S !**

*/A zárt ülés anyagát külön jegyzőkönyv tartalmazza!/*

**4. napirendi pont:** Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására

Előadó: Kovács András szervezési osztályvezető

**Mach Péter:** Megnyitja a napirendi pontot. Megadja a szót az előterjesztőnek.

**Kovács András:** Az írásos előterjesztéshez szóbeli kiegészítést nem tesz.

**Mach Péter:** Megállapítja, hogy a napirendi ponttal kapcsolatosan kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő rendelet-tervezet elfogadására vonatkozó javaslatot.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadásra javasolja a Képviselő-testületnek.

**49/2017. (VII. 3.) JIKB. sz. határozat**

A Jogi, Igazgatási és Közbiztonsági Bizottság

elfogadásra javasolja a Képviselő-testületnek a Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására vonatkozó rendelet-tervezetet.

Felelős: Rostagni Attila elnök

Határidő: 2017. július 6.

**5.napirendi pont:** Beszámoló a Pesterzsébeti Polgárőrség 2017. I. félévi tevékenységéről

Előadó: Szászvárosi Zsolt, a Pesterzsébeti Polgárőrség elnöke

**Mach Péter:** Megnyitja a napirendi pontot. Megadja a szót az előterjesztőnek.

**Szászvárosi Zsolt:** Az írásos előterjesztéshez szóbeli kiegészítést nem tesz.

**Karakas János:** Véleménye szerint ösztönözni kellene a lakosságot, hogy tevékenyen vegyenek részt a polgárőrség munkájában, mert a jelenlegi létszám nem nagy. Túl sokan nem jelentkeznek erre a tevékenységre, bár lehet, hogy kevesen is tudnak róla. Ki kellene használni az újság, a facebook adta lehetőséget, vagy akár az „Itt lakunk” kiadványt, hogy létezik ilyen lehetőség, s akinek van ilyen jellegű elkötelezettsége, jelentkezzen a polgárőrségnél.

**Gémesi Emese:** Javasolja a bizottságnak, hogy fogadjanak el egy határozatot, amelyben felkérik a Pesterzsébet Újságot, hogy a Polgárőrség által megküldött pdf. formátumú szórólapot jelentesse meg az újságban. Mégiscsak, mint a Jogi, Igazgatási és Közbiztonsági Bizottság álljanak a Polgárőrség mögé, hogy felfigyeljenek rájuk, s hogy minél több tagjuk legyen, mert egyértelműen látható, hogy emberhiány van, s így a polgárőrök nem tudják ellátni folyamatosan a szolgálatot. A polgárőrségnek önmagának akkora ereje nincs, hogy különböző hirdetéseket jelentessenek meg.

**Mach Péter:** Ilyen jellegű kérést, ajánlást elfogadhat a bizottság?

**dr. Demjanovich Orsolya:** Termeszétesen, hiszen nem utasítják az újságot, hanem egy kérést fogalmaznak meg.

**Fekete Katalin:** Sok a szemetelés a kerületben, s most már sajnos nem azt csinálja a lakosság, hogy ahova eddig pakolta le a szemetet oda teszi most is, hanem már olyan helyekre, ahol már nem lehet kamerával ellenőrizni, járőrszolgálattal odaállni. Például a Vasútsornál, amely a MÁV területe a zöldfelületen a bokrokba dobálják a szemetet. Javasolja, hogy amennyiben lehetséges a Polgárőrség és a Rendvédelmi Osztály dolgozzon össze. A Polgárőrök segíthetnének a járőrözésben, esetleg a polgárőrok megállítanák az elkövetőket, amíg a Rendvédelmi Osztály munkatársai odaérnek. Személy szerint ebben látná a megoldást, amíg nem tudnak jobbat. Talán így hatékonyabb lenne az ellenőrzés, visszaszoríthatnák a szemetelést.

**Jónás Péter:** Igyekeznek megfigyelni az érintett területeket, de azok, akik a szemetelést elkövetik, már nemcsak az ismert szemétlerakóhelyekre rakják ki a szemetet, hanem egyszerűen a közlekedő autóból az útra borítják. A szemétlerakás megfigyeléséhez tényleg nagyobb létszám kell. Az a baj, hogy nagyon sok helyszínt kell megfigyelni.

**Fekete Katalin:** Ezért volna jó többek között, ha a polgárőrséggel együtt tudnának működni ezen a területen is.

**Szászvárosi Zsolt:** A polgárőrség természetesen szívesen a Rendvédelmi Osztály segítségére lesz, legalább ezzel a létszámot tudnák növelni.

**Komoróczy László:** A Rendvédelmi Osztály beszámolójában örömmel látta, hogy emelkednek a számok, amelyek a feljelentésre vonatkoznak. Reméli, hogy ez tovább fog emelkedni. Előbb-utóbb híre megy annak, hogy ha valakit tetten érnek, kiszabják a büntetést. Ennek visszatartó ereje lehet. Az újság főszerkesztőjével beszélt, aki elmondta neki, hogy a következő számban a Rendvédelmi Osztály vezetőjével készül riport, ahol pont a sikerekről fog beszámolni, illetve arról, hogy mekkora a büntetés mértéke. Van olyan kerület, ahol felteszik az önkormányzat honlapjára, ha valakit tetten érnek. Lehet, hogy érdemes volna itt is megpróbálni ezt az eljárást.

**Fekete Katalin:** A szemétlerakó személyét nem biztos, hogy a honlapon fel lehet tüntetni.

**Mach Péter:** Tájékoztatásul elmondja, hogy a XIX. kerületben ez így működik.

**Komoróczy László:** Javasolja, hogy a Rendvédelmi osztály nézzen utána, hogyan lehet a honlapon a renitenseket feltüntetni a honlapon, milyen jogszabályokat kel betartani. Véleménye szerint, ha ez megjelenne, az volna az igazán visszatartó erő.

**Karakas János:** Próbáljanak abban segíteni, hogy a Polgárőrség felhívása minél több emberhez elérjen, s ha csak néhányan gondolják úgy, hogy tennének valamit a közösségért, akkor már nyert ügyük van.

**Mach Péter:** Korábban volt közös akciója a Rendvédelmi Osztálynak, a polgárőrségnek, illetve a rendőrségnek. Az idén terveznek ilyesmit?

**Jónás Péter:** Tervezik az idén is, Puskás Péter Pál folyamatosan összeköttetésben áll az FKF-val.

**Mach Péter:** Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel Gémesi Emese képviselő elhangzott javaslatának elfogadását, amely szerint a bizottság javasolja a képviselő-testületnek, hogy kérje fel a Pesterzsébet Újság főszerkesztőjét, hogy az újságban jelentesse meg a Pesterzsébeti Polgárőrség felhívását a tagság bővítése céljából.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadásra javasolja a Képviselő-testületnek.

**50/2017. (VII. 3.) JIKB. sz. határozat**

A Jogi, Igazgatási és Közbiztonsági Bizottság

javasolja Szabados Ákos polgármesternek, kérje fel a Pesterzsébet újság főszerkesztőjét, hogy a Pesterzsébeti Polgárőrség által később megküldött szórólap - a tagság bővítéséről – megjelenhessen.

Felelős: Rostagni Attila elnök

Határidő: 2017. július 6.

**Mach Péter:** Szavazásra teszi fel az előterjesztésben szereplő beszámoló elfogadását.

Megállapítja, hogy a Bizottság 7 megválasztott tagjából jelenlévő 6 tag a javaslatot 6 igen 0 nem 0 tartózkodással elfogadásra javasolja a Képviselő-testületnek.

**51/2017. (VII. 3.) JIKB. sz. határozat**

A Jogi, Igazgatási és Közbiztonsági Bizottság

elfogadja a Pesterzsébeti Polgárőrség 2017. I. félévi munkájáról szóló beszámolót.

Felelős: Rostagni Attila elnök

Határidő: 2017. július 6.

***6. napirendi pont:*** Tájékoztató a Rendvédelmi Osztály elmúlt időszakban végzett tevékenységéről

Előadó: Jónás Péter rendvédelmi osztályvezető-helyettes.

**Mach Péter:** Megnyitja a napirendi pontot. Megadja a szót az előterjesztőnek.

**Jónás Péter:** Az írásos előterjesztéshez szóbeli kiegészítést nem tesz.

**Mach Péter:** Megállapítja, hogy a napirendi pont kapcsán több kérdés, hozzászólás nem hangzik el, a tájékoztatót a bizottság tudomásul vette. A vitát lezárja.

***7. napirendi pont:*** Egyebek

Előadó: A bizottság tagjai

**Komoróczy László:** Arra kíváncsi, hogy valóban van-e arra lehetőség, hogy ha beérkezik egy kérelem, (mint például a névhasználati) akkor azt a soron következő ülésen tárgyalni kell? Kizártnak tartja, hogy azt három napon belül elő kell terjeszteni. Biztosan van valami ésszerű határidő. Kéri, hogy ennek nézzen utána a hivatal!

**dr. Demjanovich Orsolya:** Utánanéz a hivatal a jogszabályoknak.

**Mach Péter:** Megállapítja, hogy több kérdés, hozzászólás nem hangzik el. Megköszöni a részvételt, az ülés 1702 -kor bezárja.

KMF.

…………………………………….. ……….…………………….…………….

**Mach Péter** **Gémesi Emese**

alelnök jegyzőkönyv hitelesítő